Սամվել Հայրումյան

Սամվել Արամայիսի Հայրումյան (), հայ բժիշկ, սրտաբան, ՀՀ առողջապահության նախարարության ընտանեկան բժշկության գծով խորհրդատու։

Կենսագրություն 
Սամվել Հայրումյանը ծնվել է 1967 թվականի դեկտեմբերի 24-ին Աբովյան քաղաքում։
1985-1993 թվականներին սովորել է Երևանի Մխիթար Հերացու անվան պետական բժշկական համալսարանում՝ բուժական գործ մասնագիտությամբ, ունի գերազանցության դիպլոմ։
1993-1995 թվականներին սովորել է Սրտաբանության գիտահետազոտական ինստիտուտում, ավարտել կլինիկական օրդինատուրան՝ «Սրտաբանություն» մասնագիտությամբ։
1997 թվականին վերապատրաստվել է Առողջապահության ազգային ինստիտուտում՝ «Կլինիկական էխոկարդիոգրաֆիա» մասնագիտությամբ։ 2009 թվականին վերապատրաստում է անցել Երևանի պետական բժշկական համալսարանում՝ «Ընտանեկան բժշկություն» մասնագիտությամբ։

Մասնագիտական կատարելագործում 
Սամվել Հայրումյանի մասնագիտական հետաքրքրության ոլորտներն են ընդհանուր բժշկական գործը, աթերոսկլերոզի և սրտանոթային հիվանդությունների վաղ հայտնաբերումը, սրտանոթային հիվանդությունների բուժումը, մասնավոր բժշկական կենտրոնի կազմակերպումը, ապացուցողական բժշկությունը։ 
 Արգանդի պարանոցի նախաքաղցկեղային վիճակների վաղ հայտնաբերման, վարման և քաղցկեղի կանխարգելման սկզբունքները (2014)
 Ոչ վարակիչ հիվանդությունների կառավարում և բուժում (2014)
 Ոչ վարակիչ հիվանդությունների վարումն ու կանխարգելումը առավել տարածված սիրտ-անոթային հիվանդությունների ժամանակ (2015)
 Մանկական հիվանդությունների ինտեգրացված վարում (2015)
 ՍԻՀ և զարկերակային գերճնշում՝ միջազգային ուղեցույցներից դեպի դեպքերի քննարկում (2016)
 Բժշկա-սոցիալական փորձաքննության հիմունքները (2016)

Աշխատանքային գործունեություն 
1995-2000 թվականներին աշխատել է Բյուրեղավանի բժշկական կենտրոնում՝ որպես տեղամասային թերապևտ, սրտաբան։
1994-2009 թվականներին՝ աշխատել է «Աբովյանի բժշկական կենտրոն» ՓԲԸ-ում՝ սկզբում որպես հերթապահ բժիշկ-թերապևտ, իսկ 2000 թվականից՝ որպես տեղամասային թերապևտ, ընտանեկան բժիշկ։
2010-2018 թվականներին աշխատել է «Սպորտային բժշկության և հակադոպինգային ծառայության հանրապետական կենտրոն»-ում՝ որպես սրտաբան։
2013 թվականից առ այսօր «Կարդիոմեդ» ընտանեկան բժշկական կենտրոնի տնօրենն է։
2018 թվականից մինչ օրս ՀՀ առողջապահության նախարարության ընտանեկան բժշկության գծով խորհրդատուն է։

Մասնակցել է մի շարք տեղային և միջազգային գիտաժողովների։

Տեղային գիտաժողովներ և կոնֆերանսներ 
 Հայաստանի սրտաբանների 9-րդ վեհաժողով(2013)
 Կաթվածի բուժումը (2013)
 Երևանի սրտաբանական ֆորում (2014)
 Էնդոկրինոլոգիական հիվանդությունների ախտորոշման, կանխարգելման և բուժման արդի մոտեցումներ (2015)
 Հայաստանի սրտաբանների 10-րդ հոբելյանական վեհաժողով (2015)
 Էրեբունի սրտաբանական գիտաժողով (2015)
 «ՍԻՀ և երկարակեցություն․ չբացահայտված հարցեր» ՀՀ ԱՆ2016
 «Սրտի իշեմիկ հիվանդության բուժման օպտիմալացման ժամանակակից ասպեկտները » ՀՀ ԱՆ2017 
 «Առիթմոլոգիայի ակտուալ հարցերը » ՀՀ ԱՆ2017 
 «Սրտանոթային հիվանդությունների վարման և կանխարգելման ուղիները» ՀՀ ԱՆ2017 
 Քրոնիկ էնցեֆալոպաթիաների հիմնական տեսակները նյարդաբանական պրակտիկայում2018

Միջազգային գիտաժողովներ և կոնֆերանսներ 
 Ընտանեկան բժշկության 1-ին միջազգային գիտաժողով (Երևան) (2013) 
 Ընտանեկան բժշկության 2-րդ միջազգային գիտաժողով (Երևան) (2014)
 Ընտանեկան բժշկության 3-րդ միջազգային գիտաժողով (Երևան) (2015)
 Եվրոպական սրտաբանների ասոցիացիայի միջազգային համաժողով (Լոնդոն) (2015)
 Գրանդ կուրս «Սիրտանոթային հիվանդությունների կոնտինիումը ապացուցողական բժշկության ժամանակաշրջանում» (2016)
 «Զարկերակային գերճնշման արդիական մոտեցումներ» հայ-ռուսական գիտաժողով (2016)
 Սրտաբանների Եվրասիական Ասոցիացիայի 4-րդ վեհաժողով (2016)

Ծանոթագրություններ

Արտաքին հղումներ 
 Առավոտը Շանթում -ԱՆ ընտանեկան բժշկության գծով խորհրդատու, ընտանեկան բժիշկ - Սամվել Հայրումյան
 Սրտաբան Սամվել Հայրումյանը Աբովյանի թիվ 4 ավագ դպրոցում անցկացրել է առողջ ապրելակերպի մասին դասընթաց
 3 հարց COVID-19-ի մասին. Սամվել Հայրումյան. Տեսանյութ
 Բնական իմունային պատնեշ է ստեղծվում, ինչի շնորհիվ թվերը կսկսեն իջնել
 Ո՞ր վիրուսակիրներն են տանը բուժվում և ինչպե՞ս
 Մասսայական պետք է կրել դիմակներ, պնդում է ԱՆ պաշտոնյան
 Հայաստանում տնային պայմաններում ինչպե՞ս է իրականացվում կորոնավիրուսով հիվանդների բուժումը (տեսանյութ)

Հայ բժիշկներ
Հայ սրտաբաններ
Սրտաբաններ ըստ ազգության
Սրտաբանների հայկական ասոցիացիա
Սրտաբանության գիտահետազոտական ինստիտուտ
Սրտաբանություն